CELEX: 22005D0082
Language: et
Date: 2005-06-10 00:00:00
Title: EMP ühiskomitee otsus nr 82/2005, 10. juuni 2005, millega muudetakse EMP lepingu XIII lisa (Transport)

13.10.2005   
            
            
               ET
            
            
               Euroopa Liidu Teataja
            
            
               L 268/13
            
         
      EMP ÜHISKOMITEE OTSUS nr 82/2005,
   10. juuni 2005,
   millega muudetakse EMP lepingu XIII lisa (Transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP ühiskomitee 29. aprilli 2005. aasta otsusega nr 68/2005. (1)
               
            
         
               (2)
            
            
               Euroopa Parlamendi ja nõukogu 29. aprilli 2004. aasta määruse (EÜ) nr 881/2004, millega asutatakse Euroopa Raudteeagentuur (2) (parandatud versioon ELT L 220, 21.6.2004, lk 3), eesmärgiks on parandada raudteesüsteemide koostalitusvõimet ja töötada välja ühine lähenemisviis Euroopa raudteesüsteemi ohutuse suhtes.
            
         
               (3)
            
            
               Kõnealuse agentuuri tegevus võib mõjutada Euroopa Majanduspiirkonna raudtee koostalitusvõimet ja ohutuse taset.
            
         
               (4)
            
            
               Määrus (EÜ) nr 881/2004 tuleb seega inkorporeerida lepingusse, et võimaldada EFTA riikidel täiel määral osaleda Euroopa Raudteeagentuuri tegevuses,
            
         ON TEINUD JÄRGMISE OTSUSE:
   Artikkel 1
   Lepingu XIII lisa muudetakse vastavalt käesoleva otsuse lisale.
   Artikkel 2
   Määruse (EÜ) nr 881/2004 (parandatud versioon ELT L 220, 21.6.2004, lk 3) islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 11. juunil 2005, tingimusel, et kõik lepingu artikli 103 lõikele 1 vastavad teated on edastatud EMP ühiskomiteele. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 10. juuni 2005
      
         
            EMP ühiskomitee nimel
         
         
            eesistuja
         
         Richard WRIGHT
         
      
   
   
      (1)  ELT L 239, 15.9.2005, lk. 57.
   
      (2)  ELT L 164, 30.4.2004, lk 1.
   
      (3)  Põhiseadusest tulenevad nõuded on nimetatud.
   
      LISA
      Lepingu XIII lisa punkti 42e (Euroopa Parlamendi ja nõukogu direktiiv 2004/49/EÜ) järele lisatakse järgmised punktid:
      
                  “42f.
               
               
                  
                     32004 R 0881: Euroopa Parlamendi ja nõukogu määrus (EÜ) nr 881/2004, 29. aprill 2004, millega asutatakse Euroopa Raudteeagentuur (ELT L 164, 30.4.2004, lk 1. Parandatud versioon ELT L 220, 21.6.2004, lk 3).
                  Käesolevas lepingus loetakse määruse sätteid järgmises kohanduses:
                  
                              a)
                           
                           
                              kui edaspidi ei ole sätestatud teisiti ja sõltumata lepingu protokollist nr 1, loetakse, et kõnealuses määruses sisalduv mõiste “liikmesriigid” ja teised mõisted, mis puudutavad liikmesriikide avalik-õiguslikke üksusi, hõlmavad lisaks oma tähendusele kõnealuses määruses ka EFTA riike ja nende riikide avalik-õiguslikke üksusi. Kohaldatakse protokolli nr 1 punkti 11;
                           
                        
                              b)
                           
                           
                              EFTA riikide osas aitab agentuur vajaduse korral olenevalt asjaoludest EFTA järelevalveametit või alalist komiteed nende ülesannete täitmisel;
                           
                        
                              c)
                           
                           
                              EFTA riigid peavad olema agentuuri töörühmades asjakohaselt esindatud;
                           
                        
                              d)
                           
                           
                              artiklisse 23 lisatakse järgmine lõik:
                              “EFTA riigid kohaldavad agentuuri ja selle töötajate suhtes Euroopa ühenduste privileegide ja immuniteetide protokolli ja selle alusel vastuvõetud kehtivaid eeskirju.”;
                           
                        
                              e)
                           
                           
                              artiklisse 24 lisatakse järgmine lõige:
                              “5.   Erandina Euroopa ühenduste muude teenistujate teenistustingimuste artikli 12 lõike 2 punktist a võib agentuuri tegevdirektor võtta EFTA riikide täieõiguslikke kodanikke tööle lepingu alusel.”;
                           
                        
                              f)
                           
                           
                              artikli 25 lõike 2 punkti b sõnad “Euroopa Parlamendile, nõukogule ja komisjonile” loetakse “Euroopa Parlamendile, nõukogule, komisjonile ja EFTA järelevalveametile”;
                           
                        
                              g)
                           
                           
                              artiklisse 26 lisatakse järgmine lõige:
                              “5.   EFTA riigid osalevad täies mahus haldusnõukogus, kus neil on ELi liikmesriikidega samad õigused ja kohustused, välja arvatud hääleõigus.”;
                           
                        
                              h)
                           
                           
                              artiklisse 33 lisatakse järgmine lõige:
                              “4.   Kui mõnda EFTA riiki on kontrollitud, peab agentuur saatma aruande ka EFTA järelevalveametile.”;
                           
                        
                              i)
                           
                           
                              artikli 37 lõikesse 1 lisatakse järgmine tekst:
                              “Käesoleva määruse kohaldamisel kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) (1) ka kõikide EFTA riike käsitlevate agentuuri dokumentide kohta.
                           
                        
                              j)
                           
                           
                              artiklisse 38 lisatakse järgmine lõige:
                              “10.   EFTA riigid osalevad lõike 2 esimeses taandes nimetatud ühenduse osamaksu tasumises. Selleks kohaldatakse lepingu artikli 82 lõike 1 punkti a ja protokolli nr 32 mutatis mutandis.” ”
                           
                        
            
         (1)  EÜT L 145, 31.5.2001, lk 43.”